ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0227/98 υποβολή: Helena Torres Marques (PSE) προς την Επιτροπή (13 Φεβρουαρίου 1998)

Θέμα: Σχέδια που χρηματοδοτούνται στο πλαίσιο του Προγράμματος Thermie

Το περιοδικό Agence Europe της 12ης Ιανουαρίου 1998 αναφέρει ότι η Ευρωπαϊκή Επιτροπή χρηματοδότησε 134 σχέδια στο πλαίσιο του προγράμματος Thermie.

Θα μπορούσε η Επιτροπή να με πληροφορήσει ποια πορτογαλικά σχέδια χρηματοδοτήθηκαν και με ποια ποσά;

Απάντηση του κ. Παπουτσή εξ ονόματος της Επιτροπής (3 Απριλίου 1998)

Κατά το 1997 η Επιτροπή χορήγησε κοινοτική ενίσχυση, στο πλαίσιο του προγράμματος Thermie, σε 13 έργα επίδειξης με 22 πορτογαλικές συμμετοχές. Η κοινοτική στήριξη συνολικά ανήλθε, για τα 13 αυτά έργα, σε 16,4 εκατομ. ECU εκ των οποίων 2,7 εκατομ. ECU αφορούσαν τις πορτογαλικές συμμετοχές.

Προκειμένου να εξασφαλιστεί μια συνολική εικόνα των πορτογαλικών συμμετοχών, η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου τον κατάλογο των 13 έργων με τους τίτλους, την περιγραφή, τη συνολική ενίσχυση, τις πορτογαλικές συμμετοχές καθώς και το ποσό που διατέθηκε ανά συμμετέχοντα σε κάθε έργο.
ΓΡΑΠΤΗ ΕΡΩΤΗΣΗ E-0770/98 υποβολή: Gιrard Caudron (PSE) προς την Επιτροπή (18 Μαρτίου 1998)

Θέμα: Ασφάλεια των παιδιών ηλικίας κάτω των 2 ετών στα αεροπλάνα

Τα παιδιά ηλικίας κάτω των 2 ετών δεν πληρώνουν εισιτήριο ή σχεδόν δεν πληρώνουν εισιτήριο, όταν ταξιδεύουν με το αεροπλάνο. Δεν έχουν θέση κρατημένη στο όνομά τους και ταξιδεύουν στα γόνατα ενός γονέα ή συνοδού.

Αυτά τα μικρά παιδιά δεν χαίρουν κανενός μέτρου ασφαλείας.

Πράγματι, πολύ ολίγες εταιρείες παρέχουν ζώνη που να προσαρμόζεται σε εκείνη του ενήλικα που συνοδεύει το παιδί. Επίσης, εξαιρετικά σπάνια μία αεροπορική εταιρεία παρέχει για τη διάρκεια πτήσεως υπεράνω θαλάσσης ατομικό σωσίβιο για το παιδί.

Όσο για τις μάσκες οξυγόνου, δεν παρέχεται η παραμικρή οδηγία για τα ως άνω βρέφη.

Οι παραλείψεις αυτές της στοιχειωδέστερης ασφάλειας, δεδομένων των δραματικών ατυχημάτων που οφείλονται στις προσκρούσεις ατόμων που εκτοξεύονται εντός του αεροσκάφους σε περίπτωση διαταραχών της πτήσεως, είναι απαράδεκτες.

Δύναται η Επιτροπή να αναφέρει τί σκοπεύει να πράξει προς αντιμετώπιση αυτής της σοβαρής παράλειψης όσον αφορά την ασφάλεια των βρεφών ηλικίας κάτων των 2 ετών;

Aπάντηση του κ. Κinnock εξ ονόματος της Επιτροπής (13 Μαΐου 1998)

Ορισμένες από κοινού απαιτήσεις για την αξιοπλοΐα πτήσεως, ειδικώς σχετικές με την ασφάλεια των αεροσκαφών και που έχουν ενταχθεί στην κοινοτική νομοθεσία με βάση τον κανονισμό (ΕΟΚ) αριθ. 3922/91 περί εναρμονίσεως των τεχνικών κανόνων και διοικητικών διαδικασιών στον τομέα της πολιτικής αεροπορίας ((ΕΕ L 373 της 31.12. 1991. )), περιέχουν διάφορες αναφορές στην προστασία των παιδιών. Συγκεκριμένα, αναφέρονται στα συστήματα συγκράτησης καθισμάτων για βρέφη ή, τουλάχιστον, σε ζώνες ασφάλειας που μπορεί να προσαρμοστούν στις αντίστοιχες των γονέων. Οι κανόνες αυτοί επιβάλλουν επίσης την αντικατάσταση των σωσιβίων που οι διαστάσεις τους δεν είναι κατάλληλες για μικρά παιδιά. Δεν θεωρήθηκε αναγκαία καμιά ειδική αναφορά στη χρήση των προσωπίδων οξυγόνου.

Οι ανωτέρω κανονισμοί αφορούν κυρίως παιδιά ηλικίας άνω των δύο ετών, χωρίς όμως να εξαιρούνται τα μικρότερης ηλικίας. Η Επιτροπή έχει επίγνωση των διενεργούμενων τώρα ερευνών από τους αρμόδιους φορείς, με στόχο την καλύτερη κατανόηση των κινδύνων που διατρέχουν τα παιδιά της μικρότερης ηλικίας σε περίπτωση έκτακτης ανάγκης στις αεροπορικές πτήσεις. Οι εν λόγω μελέτες ενδεχομένως να καταλήξουν στη διατύπωση προτάσεων για τροποποίηση των υφισταμένων διεθνών κανονισμών, η Επιτροπή όμως δεν διαθέτει επί του παρόντος κανένα τεκμήριο που να δικαιολογεί κοινοτική δράση.
ΓΡΑΠΤΗ ΕΡΩΤΗΣΗ E-0796/98 υποβολή: Katerina Daskalaki (UPE) προς την Επιτροπή (18 Μαρτίου 1998)

Θέμα: Κίνδυνος διακοπής της παραδοσιακής αμαξοστοιχίας του οδοντωτού στη γραμμή Διακουφτού-Καλαβρύτων στην Πελοπόννησο

Μία από τις παλαιότερες σιδηροδρομικές γραμμές της Ευρώπης, ο οδοντωτός, που λειτουργεί στη γραμμή Καλαβρύτων-Διακοφτού της Πελοποννήσου για περισσότερο από έναν αιώνα, απειλείται σήμερα με διακοπή καθώς οι αρμόδιες αρχές κρίνουν οικονομικώς ασύμφορη τη λειτουργία του.

Με δεδομένο τον ιστορικό και παραδοσιακό χαρακτήρα της αμαξοστοιχίας που διατρέχει ένα φαράγγι μοναδικού φυσικού κάλλους και γεωφυσικού βιοτικού πλούτου και τη σημασία της για την τουριστική κίνηση της περιοχής, θα μπορούσε η Επιτροπή να λάβει κάποια μέτρα διάσωσης και προστασίας του μικρού αυτού τρένου που διατηρεί μία τεχνική και παράδοση πολλών ετών;

Απάντηση της κας Wulf-Mathies εξ ονόματος της Επιτροπής (27 Απριλίου 1998)

Η Επιτροπή συγχρηματοδοτεί έως το 75% της αγοράς των δύο ατμομηχανών για την παραδοσιακή γραμμή Καλάβρυτα-Διακοφτό. Το έργο αυτό, το κόστος του οποίου υπολογίζεται σε 1,72 εκατ. ECU, εγκρίθηκε από την επιτροπή παρακολούθησης του επιχειρησιακού προγράμματος για τη δυτική Ελλάδα (επί μέρους πρόγραμμα 2, μέτρο 3, έργο 12).

Η απόφαση η σχετική με την διατήρηση ή την κατάργηση μιας σιδηροδρομικής γραμμής εναπόκειται στην αρμοδιότητα των εθνικών αρχών. Ωστόσο, η χρηματοδότηση του προαναφερθέντος έργου μαρτυρά την επιθυμία των αρχών αυτών να διασφαλίσουν την διατήρηση της εν λόγω γραμμής.
ΓΡΑΠΤΗ ΕΡΩΤΗΣΗ E-0880/98 υποβολή: Nikitas Kaklamanis (UPE) προς την Επιτροπή (26 Μαρτίου 1998)

Θέμα: Προβλήματα στην ελεύθερη διακίνηση για την απόκτηση ειδικότητας ιατρικής στην Ε.Ε.

Η Οδηγία 93/16 ((ΕΕ L 165 της 7.7.1993, σελ. 1)) έχει δημιουργήσει προβλήματα αναφορικά με την απόκτηση ειδικότητας ιατρικής στα κράτη μέλη της Ε.Ε. Πιο συγκεκριμένα, ενώ πριν από την έναρξη ισχύος της Οδηγίας αυτής (Απρίλιος 1993) ήταν δυνατό να αναγνωρισθεί στην Ελλάδα το πτυχίο που αποκτούσε κάποιος π.χ. στην Αυστρία, και ακολούθως να λάβει την άδεια ασκήσεως επαγγέλματος για να κάνει την ειδικότητα στην Ελλάδα, με την Οδηγία αυτή η ρύθμιση αυτή ανατρέπεται. Ενώ, δηλαδή, η ισοτιμία πτυχίου αναγνωρίζεται, δεν παρέχεται η άδεια ασκήσεως επαγγέλματος, η οποία θα πρέπει να αποκτηθεί στη χώρα όπου έγιναν οι σπουδές, ενώ οι συνθήκες ποικίλλουν ανάλογα με τις διατάξεις της εθνικής νομοθεσίας της κάθε χώρας. Η όλη ρύθμιση δημιουργεί ανυπέρβλητα προβλήματα σε εκείνους που έχουν σπουδάσει σε μία χώρα της Ε.Ε. και θέλουν να κάνουν ειδικότητα σε μία άλλη χώρα της.

Θα παρακαλούσα να πληροφορηθώ από την Ευρωπαϊκή Επιτροπή:

1. για τους εγγεγραμμένους στα Πανεπιστήμια της Ε.Ε. πριν από την θέσπιση της Οδηγίας 93/16, θα μπορούσε να ισχύσει μεταβατικά το προ της Οδηγίας καθεστώς;

2. εφόσον τα αποκτώμενα στην Ε.Ε. πτυχία είναι ισότιμα, θα μπορούσε να καθιερωθεί ρύθμιση η οποία να επιτρέπει την απόκτηση της άδειας ασκήσεως επαγγέλματος από τη χώρα όπου ο ιατρός σκοπεύει να εργασθεί, και όχι υποχρεωτικά από τη χώρα στην οποία έλαβε το πτυχίο του;

3. εφόσον τα πτυχία είναι ισότιμα, μπορεί να υπάρξει η δυνατότητα να κάνει κάποιος την ειδικότητά του σε άλλη χώρα της Ε.Ε. από αυτή που έλαβε το πτυχίο του, αφού είναι γνωστό ότι η ειδικότητα αποτελεί τμήμα της εκπαίδευσης του ιατρού;

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0857/98 υποβολή: Ursula Schleicher (PPE) προς το Συμβούλιο (31 Μαρτίου 1998)

Θέμα: Συνέπειες της απαγόρευσης της διαφήμισης προοόντων καπνού

Η οδηγία απαγορεύει, έπειτα από μία μεταβατική περίοδο, να λαμβάνουν μάρκες τσιγάρων το όνομα άλλων προϊόντων ή υπηρεσιών. Σημαίνει αυτή η απαγόρευση ότι πριν από την θέση σε κυκλοφορία μιας νέας μάρκας τσιγάρων θα πρέπει στο μέλλον να εξετάζεται εάν το σήμα που πρόκειται να λάβει χρησιμοποιείται ήδη κάπου στον κόσμο για κάποιο άλλο προϊόν (π.χ. ή για κάποια άλλη υπηρεσία);

Απαγορεύεται επίσης κάθε διανομή δωρεάν η οποία μπορεί να έχει έμμεσο ή άμεσο διαφημιστικό αποτέλεσμα για ένα προϊόν καπνού.

1. Ισχύει αυτό και για τη συνήθη στο εμπόριο διανομή δειγμάτων για προϊόντα που δεν είναι προϊόντα καπνού (π.χ. καλλυντικά, όπως είναι η κολώνια ξυρίσματος Davidoff);

2. Μπορούν τα κράτη μέλη να δέχονται ως αποδεικτικό στοιχείο ότι η δωρεάν διανομή προϊόντων που δεν είναι προϊόντα καπνού δεν έχει στη συγκεκριμένη περίπτωση ως αποτέλεσμα την αύξηση των πωλήσεων των προϊόντων καπνού;

Κοινή απάντηση στις γραπτές ερωτήσεις E-0856/98, Ε-0857/98, Ε-0858/98, Ε-0859/98, Ε-0860/98, Ε-0861/98, και Ε-0862/98 (13/14 Ιουλίου 1998)

'Οπως γνωρίζει το αξιότιμο μέλος του Κοινοβουλίου, το Ευρωπαϊκό Κοινοβούλιο, μετά από διεξοδική συζήτηση, ενέκρινε στις 13 Μαΐου 1998, σε δεύτερη ανάγνωση, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου όσον αφορά την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού, χωρίς να επιφέρει τροποποιήσεις. Κατόπιν τούτου, το Συμβούλιο εξέδωσε τη σχετική οδηγία κατά τη σύνοδό του της 22ας Ιουνίου 1998 ((Θα προσαρμοσθεί όταν εκδοθεί τυπικά η οδηγία. )).

Ειδικότερα, όσον αφορά τα ζητήματα που έθιξε το αξιότιμο μέλος του Κοινοβουλίου, σημειωτέον ότι το Συμβούλιο, κατά τις συζητήσεις του σχετικά με την πρόταση της Επιτροπής, επεδίωξε ιδιαιτέρως να καταλήξει σε κείμενο το οποίο θα λαμβάνει υπόψη τόσο την αποτελεσματική λειτουργία της εσωτερικής αγοράς όσο και τις απαιτήσεις για τη διασφάλιση υψηλού επιπέδου προστασίας της υγείας.

Οι αιτιολογίες οι οποίες κυριάρχησαν κατά τις εργασίες του Συμβουλίου σχετικά με την εν λόγω πρόταση οδηγίας επεξηγήθηκαν λεπτομερώς στις παραγράφους του αιτιολογικού και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Εναπόκειται στα κράτη μέλη να θεσπίσουν τις κατάλληλες διατάξεις για την εφαρμογή της οδηγίας προκειμένου να επιτευχθούν οι επιδιωκόμενοι στόχοι.

Το Συμβούλιο υπενθυμίζει στο αξιότιμο μέλος του Κοινοβουλίου ότι εναπόκειται στην Επιτροπή να μεριμνήσει για την εφαρμογή των διατάξεων που έχουν θεσπισθεί από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους και για τη διασφάλιση της συμφωνίας τους με τη Συνθήκη.
ΓΡΑΠΤΗ ΕΡΩΤΗΣΗ E-0164/98 υποβολή: Anita Pollack (PSE) προς την Επιτροπή (2 Φεβρουαρίου 1998)

Θέμα: Καταναλωτές και προοόντα ξυλείας

Είναι η Επιτροπή υποχρεωμένη να εφαρμόζει συστήματα πιστοποίησης για τα δάση τα οποία να παρέχουν στον καταναλωτή τη δυνατότητα συνειδητής επιλογής κατά την αγορά φιλικών προς το περιβάλλον προϊόντων ξυλείας;

Απάντηση της κας Bjerregaard εξ ονόματος της Επιτροπής (24 Μαρτίου 1998)

Η Επιτροπή δεν έχει δεσμευθεί για την υιοθέτηση οιουδήποτε συστήματος βασικής πιστοποίησης ως στοιχείου γενικής πολιτικής, εξακολουθεί όμως να ενθαρρύνει και να οργανώνει επίσημες και ανεπίσημες συζητήσεις σχετικά με το ζήτημα αυτό μέσω διαφόρων φόρουμ, καθώς και να παρακολουθεί την χρήση και τα αποτελέσματα των πρωτοβουλιών δασικής πιστοποίησης και άλλων μηχανισμών προαγωγής της αειφόρου δασικής διαχείρισης στις αγορές δασικών προϊόντων. Επιπλέον, η Επιτροπή έχει στηρίξει -συχνά δε, μέσω της συγχρηματοδότησης- σειρά έργων και πρωτοβουλιών στο ειδικότερο πλαίσιο του κανονισμού (ΕΚ) αριθ. 3062/95 για τις δράσεις στον τομέα των τροπικών δασών ((ΕΕ L 327 της 30.12.1995. )), άρθρο 4 παράγραφος γ), καθώς και στο πλαίσιο του περί δασών πρωτοκόλλου της Σύμβασης Λομέ.

Η Επιτροπή έχει υπόψη της την -ολοένα και πιο πιεστική- και νόμιμη απαίτηση του κοινού για μεγαλύτερη εξασφάλιση της αειφόρου διαχείρισης των δασών. Γενικά, η πιστοποίηση μπορεί να θεωρηθεί ως ένα μέσο -μεταξύ των άλλων- που μπορεί να συμβάλει στη βελτίωση της διαχείρισης των δασών στις περιοχές όπου παρουσιάζεται αποψίλωση και μεγάλης κλίμακας υποβάθμιση των δασών λόγω αδόκιμων υλοτομικών πρακτικών. Στην Ευρώπη, η δασική πιστοποίηση δεν αναμένεται να επηρεάσει σημαντικά τη διαχείριση των δασών, δεδομένου ότι αυτή ήδη χαρακτηρίζεται από υψηλού βαθμού αειφορία. Τα ενδεχόμενα οφέλη της θα περιορίζονται, εν προκειμένω, σε ενδεχόμενα εμπορικά πλεονεκτήματα και στην καλύτερη ενημέρωση του κοινού όσον αφορά τα περιβαλλοντικά οφέλη του ξύλου και των προϊόντων από ξύλο σε σύγκριση με τις μη ανανεώσιμες πρώτες ύλες.
ΓΡΑΠΤΗ ΕΡΩΤΗΣΗ E-0476/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Διαβουλεύσεις με τοπικούς και περιφερειακούς εταίρους στο Ανατολικό και Νοτιοανατολικό τμήμα του ΗΒ σχετικά με την μεταρρύθμιση των Διαρθρωτικών Ταμείων

Μπορεί η Επιτροπή να απαριθμήσει τις επαφές που πραγματοποίησε και τις παρατηρήσεις που έλαβε από τοπικούς και περιφερειακούς οργανισμούς καθώς και από κοινωνικούς εταίρους των Ανατολικών και Νοτιοανατολικών περιφερειών του ΗΒ (εκτός Λονδίνου) σχετικά με την μεταρρύθμιση των Διαρθρωτικών Ταμείων από τον καιρό, και κατά τη διάρκεια, της διοργάνωσης του Forum για τη συνοχή τον Απρίλιο του 1997; Τί άλλες διαβουλεύσεις έχει προγραμματίσει η Επιτροπή σχετικά με το θέμα αυτό;

Απάντηση της κ. Wulf-Mathies εξ ονόματος της Επιτροπής (7 Απριλίου 1998)

Οι οργανισμοί των ανατολικών και νοτιοανατολικών περιφερειών του Ην. Βασιλείου, οι οποίοι απέστειλαν στην Επιτροπή τις παρατηρήσεις τους σχετικά με τη μεταρρύθμιση των Διαρθρωτικών Ταμείων, είναι τα περιφερειακά συμβούλια των επαρχιών Kent, Dover και Isle of Wight, το Εμπορικό και Βιομηχανικό Επιμελητήριο της επαρχίας Isle of Wight, καθώς και οι οργανώσεις των περιφερειών του Ην. Βασιλείου (όπως η Μόνιμη Διάσκεψη Τοπικών Αρχών της Ανατολικής Αγγλίας (Sceala) και η οργάνωση χωροταξίας των νοτιοανατολικών περιφερειών του Ην. Βασιλείου).

Η Επιτροπή έλαβε, επίσης, ανακοίνωση της Sceala σχετικά με το «Πρόγραμμα Δράσης 2000» ((COM (97) 2000 τελικό )). Η Sceala είναι αρμόδια για τις περιφέρειες Bedfordshire, Cambridgeshire, Essex, Hertfordshire, Norfolk και Suffolk, καθώς και για τα επτά συμβούλια κατάρτισης και επιχειρηματικών δραστηριοτήτων της ανατολικής περιφέρειας του Ην. Βασιλείου.

Η Επιτροπή δεν έχει προγραμματίσει άλλες διαβουλεύσεις, παρόλο που πραγματοποιούνται, τακτικά, άτυπες επαφές με τις περιφερειακές οργανώσεις στις Βρυξέλλες.
ΓΡΑΠΤΗ ΕΡΩΤΗΣΗ E-0471/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Διαβούλευση για την χάραξη κατευθύνσεων των Διαρθρωτικών Ταμείων όπως συμφωνήθηκε στο άτυπο Συμβούλιο Υπουργών Περιφερειακής Πολιτικής και Χωροταξίας που έγινε στην Ιρλανδία στις 14-15 Νοεμβρίου 1996

Ποιές διαβουλεύσεις πραγματοποιήθηκαν με τα κράτη μέλη και με τις τοπικές και περιφερειακές αρχές, με τις εθελοντικές οργανώσεις και τους κοινωνικούς εταίρους των επιλέξιμων περιοχών πριν από την χάραξη των κατευθύνσεων 1997-1999 κατά τον Μάϊο του 1997; Δεδομένου ότι η γνώμη του Ευρωπαΐκού Κοινοβουλίου δεν ζητήθηκε παρά τον Δεκέμβριο 1997, με ποιό τρόπο η Επιτροπή εξασφαλίζει μεστή νοήματος διαβούλευση για το συγκεκριμένο θέμα; Σχεδιάζει η Επιτροπή να επιφέρει αλλαγές εν προκειμένω για την προσεχή περίοδο προγραμματισμού των Διαρθρωτικών Ταμείων 1999-2006;

Απάντηση της κ. Wulf-Mathies εξ ονόματος της Επιτροπής (6 Απριλίου 1998)

Πριν από τη χάραξη των κατευθυντηρίων γραμμών, δεν πραγματοποιήθηκαν διαβουλεύσεις με τις τοπικές και περιφερειακές αρχές, με τις εθελοντικές όργανώσεις ή με τους κοινωνικούς εταίρους. Εντούτοις, για τη χάραξη των κατευθυντηρίων γραμμών ελήφθησαν ιδιαιτέρως υπόψη οι παρατηρήσεις των κρατών μελών, κατά τη διάρκεια του άτυπου Συμβουλίου Υπουργών Περιφερειακής Πολιτικής και Χωροταξίας που έγινε στην Ιρλανδία στις 14-15 Νοεμβρίου 1996, καθώς επίσης και τα συμπεράσματα της Προεδρίας στην ίδια συνάντηση. Σύμφωνα με αυτά, η Επιτροπή καλείται να «χαράξει γενικές κατευθύνσεις, οι οποίες θα συμφωνούν με την αρχή της επικουρικότητας και θα στοχεύουν στη δημιουργία νέων θέσεων εργασίας μέσω της τροποποίησης των τρεχόντων προγραμμάτων του Στόχου 1 και 6, που θα ολοκληρωθεί μέχρι το τέλος του 1999». Έτσι, οι κατευθυντήριες γραμμές είναι ενδεικτικές των τοπικών συνθηκών, καθώς και του ρόλου των επιτροπών παρακολούθησης κατά τη λήψη των αποφάσεων που αφορούν τις τροποποιήσεις των προγραμμάτων (ίδε, επίσης, τη γραπτή ερώτηση Ε-486/98 ((βλέπε σελίδα 40. )) του αξιότιμου μέλους του Κοινοβουλίου).

Ανάλογη είναι η προσέγγιση που προτείνει η Επιτροπή και για την προσεχή περίοδο προγραμματισμού των Διαρθρωτικών Ταμείων. Επιπλέον, οι προτεραιότητες της Κοινότητας σχετικά με τις διαρθρωτικές πολιτικές περιλαμβάνονται και στο επεξηγηματικό μνημόνιο, το οποίο συνοδεύει τις προτεινόμενες διατάξεις.
ΓΡΑΠΤΗ ΕΡΩΤΗΣΗ E-1455/98 υποβολή: Anne McIntosh (PPE) προς το Συμβούλιο (11 Μαΐου 1998)

Θέμα: Συντελεστές ΦΠΑ

Υποστηρίζει η Προεδρία, και θα ήταν διατεθειμένη να χρησιμοποιήσει, τη διακριτική ευχέρεια που παρέχει η Επιτροπή στην ανακοίνωσή της SEC (97) 2089 τελ. σχετικά με την εφαρμογή μειωμένων συντελεστών ΦΠΑ για ορισμένες υπηρεσίες εντάσεως εργασίας;

Θα ήταν διατεθειμένη η Προεδρία να αποδεχτεί το γεγονός ότι η διακριτική αυτή ευχέρεια ισχύει ως προς την συντήρηση και την επισκευή εκκλησιών και κτιρίων που έχουν χαρακτηρισθεί ιστορικής σημασίας;

Προτίθεται η Προεδρία να θεωρήσει ότι αυτό αποτελεί μέρος της εκ μέρους της Επιτροπής αναθεώρησης της εναρμόνισης του ΦΠΑ σε ολόκληρη την Ευρωπαϊκή Ένωση;

Απάντηση (6 Ιουλίου 1998)

Οι ομάδες και επιτροπές του Συμβουλίου εξετάζουν την ανακοίνωση την οποία αναφέρει το αξιότιμο μέλος του Κοινοβουλίου στην ερώτησή της. Το Συμβούλιο δεν είναι σε θέση να αποφανθεί όσον αφορά την ερώτηση του αξιότιμου μέλους του Κοινοβουλίου πριν ολοκληρωθούν οι εργασίες αυτές.
ΓΡΑΠΤΗ ΕΡΩΤΗΣΗ E-0874/98 υποβολή: Concepciσ Ferrer (PPE) προς την Επιτροπή (26 Μαρτίου 1998)

Θέμα: Αντιβιοτικά για την εκτροφή ζώων

Η Ευρωπαϊκή Κοινότητα Συνεταιρισμών Καταναλωτών (Eurocoop) με προσφυγή της ζήτησε προσφάτως την πλήρη απαγόρευση στην Ευρωπαϊκή 'Ενωση της χρήσης αντιβιοτικών ως αυξητικών ουσιών στις ζωοτροφές.

Εχοντας υπόψη τα προβλήματα που μπορεί να προκαλέσει η χρήση αντιβιοτικών για άλλους σκοπούς πέραν των θεραπευτικών, καθώς και την ανάγκη μιας διαφανούς καί υπεύθυνης πολιτικής της ΕΕ στον τομέα της διατροφής, που να διασφαλίζει την προστασία των καταναλωτών, σκέπτεται η Επιτροπή να προχωρήσει στη λήψη κάποιου μέτρου ώστε να αποφευχθεί η χρήση αντιβιοτικών στις ζωοτροφές στην Ευρωπαϊκή 'Ενωση;

Απάντηση του κ. Fischler εξ ονόματος της Επιτροπής (12 Μαίου 1998)

Η χρήση των αντιβιοτικών ως πρόσθετων στις ζωοτροφές ρυθμίζεται από την οδηγία 70/524/ΕΟΚ του Συμβουλίου ((ΕΕ αριθ. L 270 της 14.12.1970 )). Σύμφωνα με αυτήν την κανονιστική ρύθμιση, μπορούν να επιτραπούν μόνον οι ουσίες που παρέχουν τις αναγκαίες εγγυήσεις στον τομέα της ασφάλειας της χρήσης, της αποτελεσματικότητας και της δυνατότητας ελέγχου τους. Στο μέτρο που έχει αποδειχθεί, βάσει μιας αιτιολογημένης επιστημονικής γνώμης, ότι δεν πληρούται ένα από αυτά τα κριτήρια, το πρόσθετο απαγορεύεται.

Κατά τη διάρκεια των τελευταίων μηνών, ορισμένα κράτη απηύθυναν στην Επιτροπή αίτημα για απαγόρευση αντιμικροβιακών ουσιών. Τον Ιανουαρίου του 1997, απαγορεύθηκε η χρήση του αντιβιοτικού avoparcine ως πρόσθετης ουσίας στις ζωοτροφές με την οδηγία 97/6/ΕΚ ((ΕΕ αριθ. L 35 της 5. 2.1997 )), ενώ εξετάζονται και άλλες αιτήσεις.

Η Επιτροπή κατάρτισε ένα πρωτόκολλο για ένα πρόγραμμα παρακολούθησης σε έξι κράτη μέλη της βακτηριολογικής μικροβιακής αντοχής στα ζώα, το οποίο θα εφαρμοστεί από τους εγκεκριμένους παρασκευαστές αντιβιοτικών στην Κοινότητα, κατά τις προσεχείς εβδομάδες.

Ενόψει της αυξανόμενης ανησυχίας του επιστημονικού κόσμου και ιδίως του Παγκόσμιου Οργανισμού Υγείας, η διευθύνουσα επιστημονική επιτροπή αποφάσισε να δημιουργήσει μία πολυκλαδική ομάδα εργασίας για να εξετάσει το θέμα της ανάπτυξης της αντοχής στις αντιμικροβιακές ουσίες, λαμβάνοντας υπόψη τις πτυχές που συνδέονται με την ανθρώπινη ιατρική και την κτηνιατρική καθώς και με τις ζωοτροφές.
ΓΡΑΠΤΗ ΕΡΩΤΗΣΗ E-0270/98 υποβολή: Daniel Varela Suanzes-Carpegna (PPE) προς την Επιτροπή (13 Φεβρουαρίου 1998)

Θέμα: Κατάργηση ειδικών ποιοτικών κανόνων των κρατών μελών στον τομέα των κονσερβών, δυνάμει της κοινοτικής νομοθεσίας

Σήμερα επιβιώνουν στα κράτη μέλη κανονιστικές διατάξεις που διέπουν την εμπορική ποιότητα των κονσερβών προϊόντων αλιείας καί υδατοκαλλιέργειας, που είναι πιό περιοριστικές σε ό,τι αφορά τις εμπορικές ποιοτικές πτυχές παρά από άποψη καθαρώς υγειονομική, σε βαθμό πού παρουσιάζει αποκλίσεις από κράτος σε κράτος.

Σε ορισμένες περιπτώσεις οι εθνικοί αυτοί κανόνες είναι προγενέστεροι της εντάξεως του συγκεκριμένου κράτους στην ΕΚ, όταν η κοινοτική οργάνωση και οι αντίστοιχες δομές ήσαν πολύ διαφορετικές από τις σημερινές.

Μπορεί να μας πληροφορήσει η Επιτροπή κατά πόσον οι εν λόγω εθνικοί κανόνες που διέπουν την ποιότητα μπορεί να θεωρηθεί ότι έχουν καταργηθεί από την εφαρμογή της κοινοτικής νομοθεσίας, δοθέντος ότι συνιστούν διακρίσεις μεταξύ των κρατών μελών και επιπλέον δυσχεραίνουν και παρεμποδίζουν τη διακίνηση επισιτιστικών προϊόντων, βάσει κριτηρίων που δεν έχουν σχέση με υγειονομικές εκτιμήσεις;

Aπάντηση της κας Bonino εξ ονόματος της Επιτροπής (24 Απριλίου 1998)

Η εμπορική ποιότητα των κονσερβών προϊόντων αλιείας και υδατοκαλλιέργειας καθορίζεται κυρίως από τις διατάξεις του κανονισμού (ΕΚ) αριθ. 2136/89 για τον καθορισμό των κοινών προδιαγραφών εμπορίας όσον αφορά τις κονσέρβες σαρδελλών ((EE L 212 της 22.07.1989 )) καθώς και από τον κανονισμό (ΕΚ) αριθ. 1536/92 για τον καθορισμό προδιαγραφών εμπορίας όσον αφορά τις κονσέρβες τόνου και παλαμίδας ((EE L 163 της 17.06.1992 )).

Οι εν λόγω διατάξεις είναι υποχρεωτικές σε όλα τα κράτη μέλη και καθιστούν άκυρο κάθε εθνικό κανόνα που δεν συμβιβάζεται με την κοινοτική νομοθεσία που αναφέρεται ανωτέρω.
ΓΡΑΠΤΗ ΕΡΩΤΗΣΗ E-1089/98 υποβολή: Graham Mather (PPE) προς το Συμβούλιο (6 Απριλίου 1998)

Θέμα: Κατάργηση των αφορολογήτων ειδών εντός της Ευρωπαοκής Ενώσεως

Στη συνεδρίαση του Συμβουλίου Μεταφορών στις 17 Μαρτίου 1998 κυκλοφόρησε έγγραφο που ζητούσε την εκπόνηση μελέτης του οικονομικού αντικτύπου που θα έχουν τα αποτελέσματα αυτής της καταργήσεως. Στη συζήτηση που ακολούθησε η πλειονότητα των Υπουργών Μεταφορών που έλαβαν τον λόγο ήταν υπέρ της διεξαγωγής αυτής της μελέτης.

Θα διεξαχθεί τώρα αντίστοιχη συζήτηση στο Συμβούλιο ECOFIN;

Απάντηση (13/14 Ιουλίου 1998)

Η απόφαση για την κατάργηση των αφορολόγητων και αδασμολόγητων πωλήσεων στους ενδοκοινοτικούς ταξιδιώτες την 30ή Ιουνίου 1999 ελήφθη ομόφωνα από το Συμβούλιο Οικονομίας και Οικονομικών (ECOFIN) το 1991. 'Εκτοτε, το Συμβούλιο έχει επανειλημμένα συζητήσει κατά πόσον θα πρέπει, παρ'όλα αυτά, να ζητήσει από την Επιτροπή να διεξαγάγει μελέτη σχετικά με τον αντίκτυπο της κατάργησης ατής. Το θέμα αυτό εξετάσθηκε για τελευταία φορά από το Συμβούλιο ECOFIN στις 19 Μαΐου 1998. Κατά τις συζητήσεις αυτές κατέστη σαφές ότι δεν υπάρχει συναίνεση μεταξύ των Υπουργών Οικονομικών προκειμένου να επανεξετασθεί η απόφαση η οποία ελήφθη το 1991, και προκειμένου να ζητηθεί από την Επιτροπή να υποβάλει μια τέτοια μελέτη. Ωστόσο, η Επιτροπή είναι πρόθυμη να διευκρινίσει με έγγραφο εργασίας τα μέσα που διαθέτουν τα κράτη μέλη για την αντιμετώπιση των συνεπειών της κατάργησης των ενδοκοινοτικών αφορολόγητων και αδασμολόγητων πωλήσεων στις 30 Ιουνίου 1999.
ΓΡΑΠΤΗ ΕΡΩΤΗΣΗ E-1052/98 υποβολή: Jens-Peter Bonde (I-EDN) προς την Επιτροπή (6 Απριλίου 1998)

Θέμα: Κατάργηση των συνοριακών ελέγχων και εξαιρέσεις

Πώς ερμηνεύεται το άρθρο 14 σε σχέση με το άρθρο 62 και αντίστροφα; Ποιό είναι το αποτέλεσμα του χρονοδιαγράμματος της Συμφωνίας του Σένγκεν για την κατάργηση των συνοριακών ελέγχων σε σχέση με τα άρθρα 14 και 62;

Ποιά διαφορά υφίσταται μεταξύ της εξαίρεσης από το άρθρο 14 που ισχύει για τη Δανία και αυτής που ισχύει για το Ηνωμένο Βασίλειο και την Ιρλανδία;

Υφίστανται και για τη Δανία εξαιρέσεις από τις διατάξεις σχετικά με την κατάργηση των συνοριακών ελέγχων;

Η εξαίρεση από το άρθρο 14 ισχύει και για το Βασίλειο της Δανίας;

Απάντηση του κ. Monti εξ ονόματος της Επιτροπής (5 Ιουνίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.